**“KOMUNALNO I VODOVOD” D.O.O.ŽABLJAK**

**ŽABLJAK**

**I Z V J E Š T A J**

 **O RADU “KOMUNALNO I VODOVOD” D.O.O.ŽABLJAK ZA 2015 GODINU**

 **Žabljak, maj 2016 godine**

**UVOD**

**“Komunalno i vodovod”d.o.o.Žabljak se bavi strukturom poslova koji su propisani Zakonom o komunalnim djelatnostima(“Sl.list RCG “,br.12/95) , Odlukom o komunalnom uređenju grada(“Sl.list CG – opštinski propisi”,br.14/09) i Odluke o vodosnadbijevanju,tretmanu i odvođenju otpadnih voda na području opštine Žabljak (“Sl.list CG – opštinski propisi”,br 15/08).Pod komunalnim djelatnostima ,smatra se pruzanje komunalnih usluga i isporuka komunalnih proizvoda, koji su nezamjenjljiv uslov života i rada građana, privrednih subjekata i drugih subjekata na području jedinice lokalne samouprave i održavanje komunalne infrastrukture, opreme i sredstava za obavljanje djelatnosti.**

**Izvjestaj stanja u “Komunalno i vodovod”d.o.o.Žabljak urađen je u cilju upoznavanja Osnivača sa stanjem u Društvu a takođe sadrži sve obavljene poslove, preuzete i plananom predviđene obaveze za 2015 godinu.**

**Djelatnosti i poslovi koji su obavljeni u izvještajnom periodu :**

**1. Javno vodosnabdijevanje :**

**( isporuka vode potrošačima sa gradskog i seoskog područja, gazdovanje i održavanje objekata za vodosnadbijevanje,primarne i sekundarne vodovodne mreže)**

**2. Upravljanje otpadnim vodama :**

**( održavanje kolektora za otpadne vode i kanalizacione mreže,izgrađene za sabiranje i odvođenje iskorišćenih fekalnih voda)**

**3.Upravljanje atmosferskim vodama :**

**( održavanje kanalizacione mreže izgrađene za sabiranje i odvođenje atmosferskih voda)**

**4. Upravljanje komunalnim otpadom :**

**( sabiranje,odvoz i deponovanje smeća,održavanje gradske deponije )**

**5. Uređenje i održavanje javnih površina :**

**( održavanje i čišćenje ulica,trgova i ostalih javnih površina u gradu )**

**6. Održavanje opštinskih puteva :**

**( čišćenje,održavanje, seoskih i lokalnih nekategorisanih puteva, u zimskom i ljetnjem periodu)**

**7. Održavanje gradskog groblja i kapele ;**

**( uređenje i održavanje gradskog groblja i pružanje usluga kapele)**

**8.Održavanje javne rasvjete ;**

**9. Gazdovanje tržnim centrom :**

**( gazdovanje i održavanje tržnog centra faza II)**

 **Organi Društva su : 1. Osnivač - Opština Žabljak.**

 **2. Odbor direktora , kao organ upravljanja.**

 **3. Izvršni Direktor, kao organ rukovođenja.**

**Unutrašnja organizacija Društva**

**Struktura uposlenih radnika u “Komunalno i vodovod”d.o.o.Žabljak je tako organizaciono postavljena da efikasno i racionalno obavljaju poslove radi kojih je Društvo i osnovano.**

**Zajedničke službe Društva su :**

 **1. Služba za opšte i pravne poslove**

 **2. Služba računovodstva i finansija**

 **3. Služba prodaje i naplate**

**Radne jedinice Društva su :**

**1. Radna jedinica Vodovod i kanalizacija**

**2. Radna jedinica Čistoća,putevi i pogrebne usluge**

**3. Radna jedinica Transport, mehanizacija i održavanje**

**4.Radna jedinica Tržni centar**

1. **Radna jedinica Vodovod i kanalizacija**

**1.1.**

 **Javno vodosnabdijevanje je zahvatanje,tretman, zaštita izvorista voda i isporuka vode korisnicima za piće i druge potrebe vodovodnom mrežom do mjernog instrumenta potrošača,uključujući i mjerni istrument.Ovo Društvo gazduje i održava primarnu i sekundarnu vodovodnu mrežu u dužini od preko 170 km. Društvo sa gradskog vodovoda tj. sa sabirnog bazena u Žabljaku snadbijeva pitkom vodom osim gradskog jezgra i prigradskih naselja i sledeća seoska područja: Podgora , Borje, Ninkovići,Tepačko polje, Kovačka dolina, Prisoji, Uskoci ,Palež, Banovice, Kočado, Međužvalje, Vrela , Razvršje , Motički gaj i Šumanovac .**

 **U 2015 godini nije postojao veći problem snabdijevanja grada i prigradskih naselja i sela koja se napajaju iz sabirnog bazena u Žabljaku, jedino krajem mjeseca avgusta 10 do 15 dana bili smo prinuđeni isključivati grad i okolna sela zbog velike suše jer je dotok sa izvorišta “Oko” bio na minimumu.U tom vremenu jedini dotok je bio sa pumpi na Mlinskom potoku ai pumpe smo morali ispirati zbog raznih začepljenja.**

**Problem snadbijevanja pitkom vodom u naseljima Razvršje i Motički gaj bio je izražen u mjesecu avgustuje zbog nedovoljnih količina vode u sabirnom bazenu.**

**Na vodovodu Komarsko – Pošćenski kraj u izvještajnom bilo je većih problema zbog malog dotoka vode sa kaptaža iznad Modrog jezera pa smo bili prinuđeni u period od sredine jula do sredine septembra svaku noć zatvarati bazen a u jutarnjim časovima puštati vodu iz pomenutog bazena.**

**Na vodovodu Pitomine – Bosača nije bilo problema u vodosnadbijevanju zahvaljujući pumpi koja je u toku 2014 godine postavljena u Ivan do.**

**Vodovod na Njegovuđi nije imao većih problema sa snadbijevanjem vodom iz razloga što je već postojeći bazen saniran i može da isporuči dovoljnu količinu vode u slučaju prekida dotoka sa izvorišta “Oko “ koje se napaja pumpom u slučaju nestanka električne energije .**

**U izvještajnom periodu posebnu pažnju smo posvetili bakteriološkoj i hemijskoj ispravnosti vode što potvrđuju analize koje se redovno vrše jednom mjesečno od strane Instituta za javno zdravlje Podgorica sa kojima imamo potpisan ugovor o mjesečnoj analizi vode .Sve ove analize su pokazale da je voda koja se isporučuje potrošačima apsolutno ispravna i zdrava te da zadovoljava uslove Pravilnika o bakteriološkoj i hemijskoj ispravnosti vode.**

**1.2. fekalna kanalizacija**

**“Komunalno i vodovod”d.o.o.Žabljak gazduje i održava primarnu kanalizacionu mrežu izgrađenu za sabiranje i odvođenje fekalnih voda dok sekundarnu kanalizacionu mrežu do prvog uličnog priključka održava vlasnik stambenog ili poslovnog prostora.No bez obzira na Zakonsku odredbu i činjenicu da su kvarovi na kanalizacionoj mreži bili veoma česti radnici ovog Društva su ne samo otklanjali kvarove i začepljenja na primarnoj mreži već su često pružali pomoć i na otklanjanju kvarova i na sekundarnoj mreži .**

**1.3. atmosferska kanalizacija**

**“Komunalno i vodovod”d.o.o.Žabljak u izvještajnom periodu održavalo je kanalizacionu mrežu izgrađenu za sabiranje i odvođenje atmosferskih voda .**

**Najčešći kvarovi koji su nastajali na atmosverskoj kanalizaciji bili su izraženi u zimskom periodu iz razloga što se po glavnim gradskim ulicama posipaju velike količine frakcije i soli kao i određena količina snijega i leda koja je vršila začepljenja ovih odvoda.**

**1.4. Održavanje javne rasvjete**

**Održavanje javne rasvjete je djelatnost kojom se bavi “Komunalno i vodovod”d.o.o.Žabljak, shodno članu 86 Odluke o komunalnom uređenju grada ( “Sl.list CG-opštinski propisi”,br 14/09) .Ove poslove Društvo je obavljalo na teret sopstvenih materijalnih sredstava što predstavlja značajan finansijski izdatak ovom Društvu .**

**Gradska rasvjeta broji ukupno 330 stubnih mjesta i 6 tehnički različitih stubnih jedinica a napaja se sa 6 pogonskih podstanica koje vrše uključivanje i isključivanje različitog tipa fotoprekidačem ili vremenskim tajmerom.Održavanje ulične rasvjete vrši se svakodnevno a interveniše se zavisno od kvara u većem ili manjem obimu.**

 **U toku zimskog perioda dolazilo je do najčešćih kvarova pucanjem svjetlećih armatura kao i havarisanjem stubnih mjesta i pogonskih ormara koji su izloženi kako atmosferskim tako i fizičkim oštećenjima.**

**2. Radna jedinica čistoca,putevi i pogrebne usluge**

**2.1. Čišćenje ,odvoz i deponovanje smeća**

**U izvještajnom periodu “Komunalno i vodovod”d.o.o.Žabljak je obavljalo poslove čišćenja smeća sa ulica,trotoara,trgova ,zelenih i drugih javnih površina u gradu .**

**Ove poslove Društvo je značajnim dijelom obavljalo na teret sopstvenih materijalnih i finansijskih sredstava i naravno predstavljaju značajan finansijski izdatak ovoga Društva.**

 **Bez obzira na ovo, Društvo je u izvještajnom periodu uredno i redovno čistilo smeće sa ulica ,trotoara ,trgova,zelenih i drugih javnih površina.Takođe su redovno i uredno odvoženi koševi sa prikupljenim smećem na privremeno odlagalište “Kovačka dolina “ za koju smo pribavili svu potrebnu dokumentaciju za rad , a isto je propisno i uredno održavano .U toku izvještajnog perioda odveženo i deponovano je 3.421 koševa zapremine 5 m3 i 4.167 kontenjera zapremine 1,1 m3 , što ukupno iznosi 21.688,70 m3 smeća ili iskazano u tonama 1.301,32 t.(1m3 = 60 kg ).**

**Na privremenom odlagalištu u izvještajnom periodu u par navrata dolazilo je do paljenja deponije, ali smo brzom intervencijom ( vodom i zatrpavanjem ) istu uspješno sanirali. Na privremenom odlagalištu urađena je ulazna rampa i stražarska kućica tako da je onemogućen ulazak neovlašćenim licima.**

**U izvještajnom periodu završena je izgradnja „reciklažnog dvorišta“, doveden i asfaltiran prilazni put, priključena struja i voda, urađena stražarska kućica, postavljena rampa i vaga, ograđena i asfaltirana lokacija na kojoj se nalazi objekat i montirana potrebna oprema u objektu. donacijom vlade Slovenije .**

 **“Komunalno i vodovod”d.o.o.Žabljak posjeduje 50 koševa za odlaganje smeća od 5 m3 ,zatim 30 kontenjera od 1,1 m3 i 30 kanti od 120 litara .**

**U toku ljetnje turističke sezone nije bilo problema oko odvoza i deponovanja smeća .**

**Pranje ulica u ljetnjem periodu vršeno je redovno angažovanjem jedinice lokalne uprave ,,Služba zaštite,, .**

**Smatramo da smo u izvjestajnom periodu ćistoću i održavanje grada držali na veoma zavidnom nivou. “Komunalno i vodovod”d.o.o.Žabljak daje veliki doprinos u realizaciji akcije ,, Neka bude Čisto,, đe se uređuju dionice regionalnog puta Žabljak - Đurdjevica tara - Banske kuće, kao i dionica novosagrađenog puta prema Nikšiću do tunela “Ivica”.**

**2.2. Putevi ( održavanje grada, lokalni i nekategorisani )**

**U izvještajnom periodu ovo Društvo je sa uspjehom,blagovremeno obavljalo poslove čišćenja snijega . Postupak održavanja i čišćenje grada od snijega se odvijao redovno, poštujući prioritet čišćenja glavnih infrastrukturnih objekata, gradskog trga i prilaznih puteva do njih shodno Programu održavanja ulica i lokalnih puteva.**

**Osim javnih površina i saobraćajnica u gradu ovo društvo je vršilo poslove čišćenja snijega sa lokalnih i nekategorisanih puteva u ovoj opštini. Ove poslove ,u izvještajnom periodu ovo Društvo je obavljalo sa dvije utovarne lopate ,teretnim motornim vozilom (Fap) sa kosim plugom , traktorom Terion sa frezom i kosim nožem, specijalnim vozilom Unimog sa roto frezom i kombinovanom mašinom iz “Mašinskog prstena”.**

 **2.3. Gradsko groblje i kapela**

**Održavanje groblja i gradske kapele takođe je djelatnost sa kojim se bavi ovo društvo.Radna jedinica koja obavlja ovu djelatnost u toku proljećnjih , ljetnjih i jesenjih mjeseci održava gradsko groblje, po zahtjevu zakupca, uređuje grobna mjesta i uređuje prostor oko nadgrobnih spomenika. U izvještajnom periodu poslove na održavanju gradskog groblja i kapele,radnici zaduženi za održavanje su obavili na zadovoljavajućem nivou .Jedini problem u kapeli je neriješeno pitanje grijanja .U toku su razgovori sa Osnivačem i nadamo se da će u 2016 godini ovaj problem biti prevaziđen.**

**3. Radna jedinica transport,mehanizacija i održavanje**

 **3.1. Transport,mehanizacija i održavanje**

**“Komunalno i vodovod”d.o.o.Žabljak obavlja sve poslove u pružanju komunalnih usluga, usluga čišćenja snijega i usluge održavanja i nasipanja lokalnih putevansa sledećim motornim vozilima i mehanizacijom :**

 **Naziv i vrsta god. pređeni km. tehnička**

 **motornog vozila proizvodnje radni sati u 2015 ispravnost**

**------------------------------------------------------------------------------------------------------------------**

**1. Lada ,,Niva,, 4x4 2009 = 10.500 km. - ispravna**

**--------------------------------------------------------------------------------------------------------------------**

**2. Lada ,,Niva,, 4x4 2002 = 7.500 km. - ispravna**

**--------------------------------------------------------------------------------------------------------------------**

**3. Opel Astra 2009 = 8,000 km. - ispravna**

**---------------------------------------------------------------------------------------------------------------------**

**4. Opel kadet karavan 1989 = 0 km. -neispravan**

**----------------------------------------------------------------------------------------------------------------------**

**5.Zastava 50.80ANPK 1990 = 12.400 km. - ispravno**

**---------------------------------------------------------------------------------------------------------------------**

**6. Fap 1314,duplak 1975 = 3.500 km. - ispravno**

**-------------------------------------------------------------------------------------------------------------------------**

**7. UNIMOG 1600 sa frezom i solarom 1993 = 320 rad.sati - ispravno**

**-------------------------------------------------------------------------------------------------------------------------**

**8. Utovarna lopata Cattepillar 2004 = 1.030 rad. sati - ispravno**

**-------------------------------------------------------------------------------------------------------------------------**

**9. Utovarna lopata ULT 160 C 1989 = 200 rad.sati - ispravno**

**-------------------------------------------------------------------------------------------------------------------------**

**10. Autopodizac ,,Mercedes,, 1726 1993 = 12.500 km. - ispravno**

**11. Autopodizač “Mercedes 1318 “ 2012 = 13.000 km - ispravno**

**sa kosim nožem**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**12. Smećara ,,Volvo,, FLL 42R sa presom 2012 =1.800 km - ispravno**

**13.Traktor “Terion “ sa frezom i kosim nožem 2012 = 330 rad.sati - ispravno**

**14. Kombinirka CAT 2011 =900 rad. sati -ispravno**

**U izvještajnom periodu kvarovi na vozilima i mehanizaciji bili su česta pojava,najviše zbog starosti i dotrajalosti (Utovarna lopata ULT 160 C) Na ostalim vozilima i mašinama bilo je sitnijih kvarova koji su blagovremeno otklanjani.**

**4.Radna jedinica Tržni centar**

**U toku 2015 godine raspolagali smo sa 20 poslovnih prostora iz “Faza II “ od kojih je jedan dio redovno izdavao a ostali dio periodično .U tržnom centru na prvom nivou nalaze se poslovni prostori namjenjeni za prodaju robe široke potrošnje dok u suterenu tržnog centra su smješteni poslovni prostori za prodaju prehrambenih proizvoda ,većinom poljoprivrednih .**

**5.Finansijski pokazatelji poslovanja**

**Rezultati poslovanja “Komunalno i vodovod”d.o.o.Žabljak ostvareni u**

**periodu od 01.01.2015.godine do 31.12.2015. godine prikazani su u sledećem tabelarnom pregledu** :

|  |  |  |  |
| --- | --- | --- | --- |
| **Red.****broj** | **ELEMENTI** | **€** | **€** |
|  **PRIHODI** | **2014.godina** | **2015.godina** |
| **1.** | **Prihodi od prodaje vode** |  **229.868,46** | **179.831,99** |
| **2.** | **Prihodi od čistarine** |  **224.084,95** | **234.468,92** |
| **3.** | **Prihodi od korišćenja kanalizacije** |  **39.705,52** | **45.178,17** |
| **4.** | **Prihodi od priključaka na vodovodnu mrežu** |  **1.115,50** |  |
| **5.** | **Prihodi od pogrebnih usluga** |  **15.327,00** | **11.290,00** |
| **6.** | **Prihodi od dotacije opštine – “Mašinski prsten”** |  | **19.950,00** |
| **7.** | **Prihodi od dotacija opštine - transferi** |  **25.000,00** | **33.000,00** |
| **8.** | **Prihodi od kamata** |  **959,16** | **546,75** |
| **9.** | **Ostali prihodi - đački autobus** |  **8.000,00** |  |
| **10.** | **Prihodi od Tržnog centra – “Faza II“** |  **22.231,73** | **26.023,08** |
| **11.** | **Prihodi od Tržnog centra – “Faza I“** |  **7.304,62** |  |
| **12.** | **Prihodi Javni rad “Neka bude čisto”** |  **4.519,80** | **6.989,36** |
| **13.** | **Prihodi –Autobuska stanica** |  | **7.379,59** |
| **14.** | **Ostali poslovni prihodi** | **10.575,57** | **9.060,58** |

|  |  |  |  |
| --- | --- | --- | --- |
|  | **UKUPNO :** | **588.692,31** | **573.709,44** |

|  |  |  |  |
| --- | --- | --- | --- |
| **Red.****broj** | **ELEMENTI** | **€** | **€** |
|  **RASHODI** |  **2014.godina** |  **2015.godina** |
| **1.** | **Neto zarade zaposlenih** | **279.353,70** | **219.738,69** |
| **2.** | **Porez na zarade** | **42.856,89** | **33.462,94** |
| **3.** | **Doprinosi na zarade** | **147.401,40** | **115.311,80** |
| **4.** | **Troškovi održavanja osnovnih sredstava** | **16.918,57** | **33.749,91** |
| **5.** | **Troškovi goriva za vozila** | **40.684,35** | **57.469,57** |
| **6.** | **Troškovi električne energije** | **46.855,40** | **51.346,73** |
| **7.** | **Amortizacija osnovnih sredstava** | **21.154,12** | **18.836,45** |
| **8.** | **Naknada za privremene i povremene poslove** | **1.560,00** | **7.600,00** |
| **9.** | **Primanja članova Upravnog odbora** | **4.320,00** | **4.320,00** |
| **10.** | **Troškovi reprezentacije u zemlji** | **450,00** | **550,00** |
| **11.** | **Troškovi PTT usluga** | **654,10** | **355,51** |
| **12.** | **Troškovi telefona** | **531,30** | **889,30** |
| **13.** | **Troškovi kancelarijskog materijala** | **1.643,11** | **2.069,16** |
| **14.** | **Dnevnice za službena putovanja** | **1.026,40** | **594,00** |
| **15.** | **Troškovi registracije motornih vozila** | **2.327,11** | **1.761,34** |
| **16.** | **Troškovi platnog prometa** | **864,38** | **1.002,62** |
| **17.** | **Naknade poslovnim udruženjima** | **1.260,00** | **1.260,00** |
| **18.** | **Troškovi prevoza učenika** | **8.000,00** |  |
| **19.** | **Naknada za zaštitu voda od zagađivanja** | **1.629,84** | **1.409,40** |
| **20.** | **Troškovi sponzorstva** | **500,00** |  |
| **21.** | **Takse (sudske i administrativne )** | **2.225,00** | **7.111,40** |
| **22.** | **Sudski troškovi** |  | **3.840,00** |
| **23** | **Troškovi za privredne preestupe i prekršaje** |  | **1.857,26** |
| **24.** | **Troškovi provizije** | **191,53** |  |
| **25.** | **Troškovi iz ranijih godina** |  | **322,43** |
| **26.** | **Drugi nematerijalni troškovi** |  | **3.339,80** |
| **27.** | **Ostale neproizvodne usluge** | **2.249,01** | **7.389,46** |
| **28.** | **Troškovi kolektivnog osiguranja radnika** | **2.016,00** | **1.539,45** |
| **29.** | **Održavanje gradske rasvjete** |  **4.500,00** | **4.817,24** |
| **30.** | **Održavanje i nasipanje lokalnih puteva** |  | **19.950,00** |
| **31.** | **Javni rad “ Neka bude čisto “** | **4.519,80** | **6.547,48** |
| **32.** | **Auto gume i HTZ oprema** | **2.914,94** | **3.974,63** |
| **33.**  | **Vandredni rashodi** |  **3.143,41** | **2.838,79** |
| **34.** | **Troškovi otpremnine za raskid radnog odnosa** |  | **22.630,00** |

|  |  |  |  |
| --- | --- | --- | --- |
| **35.** | **Troškovi održavanja kolektora** | **3.087,20** | **2.750,00** |
| **36.** | **Troškovi zakupa** |  | **2.142,00** |
| **37.** | **Troškovi održavanja Autobuske stanice** | **2.216,00** |  |
|  **UKUPNO :** | **647.053,56** | **642.775,36** |

**Analizom strukture prihoda koji iznose 573.709,44 eura može se zaključiti da su to najvećim dijelom prihodi ostvareni iz sopstvenih izvora i sopstvenim radom dok je dotacija iz budžeta opštine u izvještajnom periodu iznosila 33.000,00 eura .**

**U strukturi ukupnih prihoda najveće učešće imaju prihodi od isporučene vode i upotrebe kanalizacije 39,22 ℅, prihodi od naknade za odvoz i deponovanje smeća 40,87 ℅. Analizom strukture rashoda koji iznose 642.775,36 eura najveće učešće imaju rashodi za neto zarade 34,19 ℅ , rashodi po osnovu poreza i doprinosa na zarade 23,15 ℅ , rashodi goriva i električne energije 16,93 ℅ .**

**U izvještajnom periodu prema fizičkim licima fakturisano je 184.162,95 eura dok je naplaćeno 147.792,54 eura i tu je postignut procenat naplate od 80,25 ℅. Za pravna lica fakturisano je 307.479,66 eura a naplaćeno 271.213,90 eura s tim da se dio naplate odnosi na sudska izvršenja, tako da procenat naplate za ovu godinu iznosi 88,21 ℅ . Za izvršene komunalne usluge u 2015 godini ukupno je naplaćeno 419.006.44 eura .**

**U izvještavnom periodu ovo društvo nije isplatilo neto zarade, poreze i doprinose za septembar,oktobar, novembar i decembar 2015 godine.Što po mjesecima iznosi:**

 **Neto zarade Porezi i doprinosi**

**Septembar 17.342,74 11.298,99**

 **Oktobar 17.464,05 11.378,80**

**Novembar 17.479,18 11.388,57**

**Decembar 17.454,47 11.371,36**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **69.740,74 45.437,72**

 **Ukupno: 115.178,46**

**Krajem novembra 2015 godine imali smo kod javnog izvršitelja predloga za izvršenje u iznosu od oko 120.000,00 eura, tako da smo sa ovim iznosom mogli isplatiti sve zaostale zarade, poreze i doprinose za 2015 godinu, a i naplata bi nam bila veća za pomenuti iznos.**

**Međutim, mnogi od tuženih su stavili prigovor, mnogi bili u blokadi tako da smo tek u 2016 godini uspjeli naplatiti jedan dio potraživanja.**

**U izvještajnom periodu po osnovu usluga kapele i zakupa grobnog mjesta naplaćeno je 11.290,00 eura, a od Trznog centra 16.693,07 eura.**

**Društvo potražuje na ime neplaćenih komunalnih usluga od strane fizičkih lica na dan 31.12.2015.godine 275.825,40 eura, a od strane pravnih lica 615.885,34 eura što ukupno iznosi 891.710,74 eura.**

**Najveća dugovanja ovog Društva u 2015 godini odnose se na neisplaćene neto zarade, poreze i doprinose u iznosu od 115.178,46 eura, Eektroprivredi Crne Gore 39.540,50 eura.**

**U Društvu je radilo u 2015 godini ukupno 48 zaposlenih.U izvještajnom periodu Društvo je poslovalo sa gubitkom od 69.065,92 eura.**

**U izvještajnom periodu Društvo je od pravnih lica većinu potraživanja naplaćivalo preko Javnog izvršitelja i to dosta efikasno, kod fizičkih lica taj vid naplate je išao daleko sporije i neefikasnije.**

**Društvo u narednom periodu mora primjenjivati prema neredovnim korisnicima komunalnih usluga najnepopularniju mjeru – mjeru isključenja sa vodovodne mreže.**

**Pored gore navedenih aktivnosti preduzimate su sve neophodne mjere za svakodnevno obavljanje tekućih poslova i radnih zadataka iz domena djelatnosti ovog Društva i mišljenja smo da su svi poslovi iz oblasti vodosnadbijevanja, odvoza i deponovanja smeća,održavanja javne rasvjete, održavanja javnih površina, održavanja puteva u ljetnjim i zimskim uslovima odrađeni dosta uspješno na zadovoljstvo korisnika usluga ovog Društva.**

 **IZVRŠNI DIREKTOR**

 **Radenko Radulović**